Forårstur til Trebjerg og Håstrup Bjerge d. 6 maj 2021.

Vi mødes ved klubhuset, fylder bilerne under hensyntagen til den enkelte chaufførs begrænsninger i en coronatid. Derefter kører vi til Håstrup Kirke og parkerer der.

Vandretur fra Håstrup kirke via Trebjerg og Dronningeudsigten til Håstrup Bjerge.

Håstrup Bjerge er en af naturstyrelsens relativt nye erhvervelser. Området har ikke været dyrket i lang tid. Her er Fyns næststørste bestand af enebær, det er også levested for en meget sjælden sommerfugl, som på Fyn kun findes lige netop her.

Men først og fremmest er her en helt fabelagtig udsigt over Horneland og Helnæsbugten.

Turens længde: ca. 6 km

Varighed: vi regner med at være hjemme til frokost.

Fodtøj: praktisk fodtøj. Vi går på trampestier og marker bortset fra den sidste halve km.

Medbring drikkevarer (vand /kaffe eller andet). Vi sørger for en kage.

Kørselsudgift: aftales med chaufføren, men mon ikke 12 - 15 kr. kan gøre det?

Turarrangører

Bodil Aalund 20 73 20 50

Inge Hansen 22 47 51 65

Inger Vinther 25 62 99 88